jkorsvik/nowiki_second_scrape_merged huggingface dataset:
Statsarkivet i Oslo

Statsarkivet i Oslo
er en del av Arkivverket. Institusjonen ble opprettet i 1914. Statsarkivets oppgaver er å ta vare på og tilgjengeliggjøre arkivmateriale fra den lokale og regionale statsadministrasjonen i Oslo, Akershus og Østfold. I tillegg tar arkivet imot og oppbevarer privatarkiv. Statsarkivet har tilsyn med arkivforholdene i den offentlige forvaltningen innen sitt distrikt, og bistår i den sammenheng offentlige myndigheter med råd og veiledning. Statsarkivet arbeider også med å skape interesse for og spre kunnskap om arkiv. Arkivene utgjør drøyt 18 000 hyllemeter (2009). 


== Historikk ==
Stiftsarkiverne i Kristiania  ble opprettet i 1914 . Arkivet dekket de lokale embetsarkivene fra Hamar, Kristiania og Kristiansand stift. Statsarkivet i Hamar ble vedtatt opprettet 13. juli 1917. Arkivmateriale fra embetsarkivene i Hedmark og Oppland ble overført til Hamar samme år. Statsarkivet i Kristiansand sto ferdig i 1934, samme år ble materialet fra Kristiansand stift overført dit. I 1919 skiftet institusjonen navn til Statsarkivet i Kristiania, og fra 1924 Statsarkivet i Oslo. Den siste endringen i Statsarkivets administrative område kom i 1992, da Statsarkivet i Kongsberg ble formelt opprettet. Arkivmaterialet fra Buskerud, Telemark og Vestfold ble overført til Kongsberg i 1994.


== Lokalisering ==
Statsarkivet er samlokalisert med Riksarkivet ved Sognsvann i Oslo. 
Ved opprettelsen i 1914 hadde statsarkivet lokaler i en fløy av stortingsbygningen, sammen med Riksarkivet. Samme år flyttet Riksarkivet ut, mens det nye statsarkivet ble værende i Stortinget til 1938. I perioden 1938–1974 hadde statsarkivet tilhold i Kirkegaten 14–16–18 (Centralgården). Under krigen var mesteparten av arkivene flyttet til Kongens gruve på Kongsberg, bare 250 hyllemeter var igjen i Oslo. Statsarkivbygningen ble sterkt skadet under Filipstad-eksplosjonen den 19. desember 1943. Fra 1974 holdt statsarkivet til i Prinsensgate 7–9, inntil det flyttet inn i den nye riksarkivbygningen på Kringsjå ved Sognsvann i Oslo i 1978. 


== Statsarkivarer ==
1914–1921: Erik Andreas Thomle
1921–1922: Christopher Brinchmann
1922–1932: Andreas Fredrik Grøn Scheel
1932–1950: Axel Vilhelm Ullmann
1950–1951: Peter Johan Agerholt
1951–1953: Eivind Bergh Jerve (konst.)
1953–1960: Peter Johan Agerholt
1960–1967: Gunvald K. Bøe
1967–1972: Fin Michalsen
1972–1980: Lajos Juhász
1980–1983: Per-Øivind Sandberg
1984–1992: Nils Johan Stoa
1993–2001: Harald Hals
2001–2013:  Dag Mangset
2014-: Lars-Jørgen Sandberg


== Litteratur ==
Statsarkivet i Oslo. Dokumentene forteller (Riksarkivaren skriftserie 15, 2004) Dokumentene forteller
Liv Mykland. Håndbok for brukere av statsarkivene. (Riksarkivaren skriftserie 19, Universitetsforlaget 2005)


== Eksterne lenker ==
Arkivverkets hjemmeside
Lokalhistoriewiki Statsarkivet i Oslo
Eivind Åsrum Skille

Eivind Åsrum Skille (født 31. desember 1971) er professor ved Norges idrettshøgskole (NIH), Seksjon for kultur og samfunn. Han tok sin doktorgrad i 2005 ved NIH. Avhandlingen hadde tittelen «Sport, policy and adolescent sport – the Sports City Program (Storbyprosjektet)». Hans fagområde er sports management. 


== Eksterne lenker ==
(no) Publikasjoner av Eivind Åsrum Skille i forskningsdokumentasjonssystemet CRIStin
(no) Publikasjoner av Eivind Åsrum Skille i BIBSYS
Hjemmeside på www.nih.no
DS «Askøy» (1912)

DS «Askøy» var et Lokalrutebåt bygget ved Kristiansands Mek. Verksted. Skipet ble overlevert til A/S Askøy Dampskibsselskab i 1912 som «Askøy». Slet fortøyningene og sank i 1959


== «Askøy» ==
1912: oktober: Levert fra Kristiansands Mek. Verksted til A/S Askøy Dampskibsselskab som «Askøy».
1912: Satt i rute mellom Bergen og Askøy.
1940: Rekvirert av Kriegsmarine. I bruk som transportskip i forbindelse med bygging av Herdla flyplass


== «Årdalsfjord» ==
1951: Solgt og omdøpt til «Ardalsfjord»


== «Hopshavn» ==
1953: Solgt til Georg Normann, Florø, og omdøpt til «Hopshavn».
1959: Slet fortøyningene og drev på land


== Kilder ==
«D/S Askøy». Lillesand sjømannsforening. Besøkt 30. desember 2018. 
«Askøy» www.warsailors.com


== Eksterne lenker ==
DS «Askøy» hos Fotomuseum Bergen360
Jakob Olsson

Jakob Olsson (født 14. august 1991) er en svensk fotballspiller som per 2013 er på lån til Sandnes Ulf fra GAIS. Olssons moderklubb er Myckleby IK. I 2005 gikk han til Gøteborgklubben Örgryte IS, der ble han til 2012. Fra og med 2012-sesongen var han GAIS-spiller, også det en Gøteborgklubb. Første sesongen med GAIS endte med nedrykk fra Allsvenskan. Olsson spiller midtbane og har draktnummer 25 for de lyseblå.


== Referanser ==


== Eksterne lenker ==
(en) Jakob Olsson – Transfermarkt 
(en) Jakob Olsson – Soccerway 
(en) Jakob Olsson – FBref 
Spillerprofil hos Fotbolltransfers.com
Karl Frederik Kinch

Karl Frederik Kinch (født 15. mars 1853 i Ribe, død 26. august 1921 i København) var en dansk klassisk filolog og arkeolog. Han var sønn av Jakob Frederik Kinch. 
Kinch ble cand.philol. i 1878 og tok filosofiske doktorgrad i 1883 på en tekstkritisk avhandling om Curtius (Quæstiones Curtianæ). Han var skolerektor 1895–98 i København, men var ellers opptatt av arkeologiske studier. Fra 1883 til 87 foretok Kinch en utlandsreise, særlig til Hellas og Makedonia, hvorpå han skrev L’arc de triomphe de Saloniki (1890). Han ledet 1902-09 og 1914 Carlsbergfondets utgravninger på Rhodos (Lindos), som han skildret i Vroulia (1914).


== Referanser ==


== Kilder ==
 Denne artikkelen er helt eller delvis basert på materiale fra Kinch, 2. Karl Frederik i Nordisk familjebok, utgitt mellom 1904 og 1926 – i dag offentlig eiendom.
Kari Fasting

Kari Fasting (født 11. mars 1943) var professor ved Norges idrettshøgskole (NIH), Seksjon for kultur og samfunn. Hun tok sin doktorgrad i 1972 ved Universitetet i Oslo, emnet for avhandlingen var pedagogikk. Hennes fagfelt er idrettssosiologi og sosialpsykologi. Hun gikk av med pensjon i 2013.


== Eksterne lenker ==
(no) Publikasjoner av Kari Fasting i forskningsdokumentasjonssystemet CRIStin
(no) Publikasjoner av Kari Fasting i BIBSYS
Hjemmeside på www.nih.no
Artikkel om seminar til ære for Kari Fasting på www.nih.no
Stallerudveien (Oslo)

Stallerudveien er en vei beliggende på Bogerud i bydel Østensjø i Oslo.
Veien fikk navn i 1962 etter Stallerud, gnr. 167/13, Stallerudveien nr. 61, tidligere husmannsplass under Rustad gård. Den ligger øst for General Ruges vei, omtrent ved Bogerud t-banestasjon. Borettslagene Stallerudåsen og Stallerud ligger i Stallerudveien. 


== Referanser ==


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
ʿAlī Zīdān

ʿAlī Zīdān Muḥammad Zīdān (arabisk: علي زيدان محمد زيدان; født 15. desember 1950), også stavet ِAli Zeidan med variasjoner, er en libysk uavhengig politiker som 14. oktober ble utnevnt av Nasjonalkongressen som landets statsminister, en stilling han inntok 14. november samme år etter at Nasjonalkongressen hadde godkjent hans foreslåtte ministere. Før borgerkrigen i Libya var Zīdān en menneskerettsadvokat basert i Genève.
DS «Dyrteigen»

DS «Dyrteigen» var en Lokalrutebåt bygget ved Kristiansands Mek. Verksted. Skipet ble overlevert til A/S Askøy Dampskibsselskab i juni 1928. Grunnstøtte og forliste nær Kragerø i 1963.


== «Dyrteigen» ==
1928: juni: Levert fra Kristiansands Mek. Verksted til A/S Askøy Dampskibsselskab som «Dyrteigen».
1945: oktober og november: utleid til Det Midthordlandske Dampskibsselskab
1946: Forlenget ved P. Høivolds Mekaniske Verksted til 100,1 fot
1954: Lagt i opplag.
1958: februar: overtatt av Rutelaget Askøy-Bergen, Bergen.
1958: september: Solgt til Sivert Bakke, Bergen.


== «Trysfjord» ==
1958: oktober: Solgt til Thorleif Jensen & Bjarne Larsen, Høllen. Bygget om til lasteskip. Omdøpt «Trysfjord»
1963: 2. februar: Grunnstøtte og sank nær Kragerø på reise fra Brevik til Stavanger lastet med singel.


== Kilder ==
«D/S Dyrteigen». Lillesand sjømannsforening. Besøkt 6. januar 2019. 
«Dyrteigen» www.warsailors.com
Marie Lous Mohr

Marie Lous Mohr (født 19. februar 1892, død 25. november 1973) var en norsk pedagog og fredsarbeider. 
Hun var leder av den norske seksjonen av Internasjonal Kvinneliga for Fred og Frihet (IKFF) perioden 1934–1947, medlem av hovedstyret i den internasjonale organisasjonen, Women's International League for Peace and Freedom i en årrekke, internasjonal visepresident fra 1946 til 1952 og internasjonal president fra 1952 til 1956. Fra 1956–1961 var hun igjen formann av norsk gruppe av IKFF, og hun var tilknyttet det norske landsstyret resten av sitt liv. Marie Lous Mohr var æresmedlem av IKFF.


== Referanser ==


== Eksterne lenker ==
(no) Arkiv etter Marie Lous Mohr på Arkivportalen
Knight of Cups

Knight of Cups er en romantisk dramafilm fra 2015. Filmen er skrevet og regissert av Terrence Malick, og har Christian Bale, Natalie Portman, Cate Blanchett og Antonio Banderas i noen av hovedrollene.


== Om filmen ==
En manusforfatter som bor i Los Angeles prøver å få de merkelige hendelsene som skjer rundt ham til å gi mening.


== Rolleliste ==
Christian Bale som Rick
Natalie Portman som Elizabeth
Cate Blanchett som Nancy
Antonio Banderas som Tonio
Teresa Palmer som Karen
Wes Bentley som Barry
Freida Pinto som Helen
Isabel Lucas som Isabel
Imogen Poots som Della
Joel Kinnaman
Shea Whigham
Joe Manganiello
Nick Offerman
Michael Wincott som Herb
Katia Winter som Kate
Nicky Whelan
Ryan O'Neal
Brian Dennehy som Joseph
Kevin Corrigan som Gus
Thomas Lennon som Rick's Friend
Ben Kingsley (stemme)


== Eksterne lenker ==
(en) Knight of Cups på Internet Movie Database 
(no) Knight of Cups hos Filmfront 
(da) Knight of Cups i Danmark Nationale Filminstitut 
(fr) Knight of Cups på Allociné 
(nl) Knight of Cups på MovieMeter 
(en) Knight of Cups på AllMovie 
(en) Knight of Cups på Rotten Tomatoes 
(en) Knight of Cups på Metacritic 
(en) Knight of Cups på Box Office Mojo
Lindemans legat

Lindmans legat ble opprettet som en stiftelse i 1969 av direktør Trygve Lindeman ved Musikkonservatoriet i Oslo. Stiftelsen ble opprettet som en overgangsordning mellom nedleggelsen av Musikkonservatoriet i 1969 og opprettelsen av Norges musikkhøgskole i 1973.
Etter at Musikkhøgskolen hadde ovetatt undervisningsvirksomheten, beholdt Lindemans legat eiendommen i Nordal Bruns gate 8. Med bakgrunn i leieinntekter og senere salg har stiftelsen forsatt sin virksomhet med å fremme arven etter Lindemanslektens virksomhet, slik det er uttrykt på deres hjemmeside: Sentralt i Lindeman-tradisjonen er at norsk musikk skal ha røtter både i lokal/nasjonal folkelig musikkpraksis og i det som skjer i det internasjonale musikkmiljøet.
Einar Solbu har vært styreleder fra starten i 1969. Styret består ellers av en representant oppnevnt av Musikkhøgskolen og en oppnevnt av Kulturdepartementet.
Siden 1977 har Lindemanprisen vært utdelt årlig til komponister, musikkutøvere og musikkpedagoger som har gjort en betydningsfull innsats i norsk musikkliv. I tillegg har de unges musikpris vært utdelt siden 2001.


== Eksterne lenker ==
Lindemans legat
Arkivleder

Arkivleder betegner stillingen til den som leder et organs arkivtjeneste. Arkivleder har ansvar for organets arkiv. Ansvaret omfatter oppgaver knyttet til arkivfangst, klassifisering, fordeling av saker og arkivlegging. Oppgavene til en arkivleder omfatter den samlede arkivbestanden, inkludert arkiver som er i daglig bruk og arkiver som er i mindre hyppig bruk. Ansvaret gjelder arkiv, uansett hvilket medium arkivet er skapt på. Arkivlederen skal påse at organet har godkjente bevarings- og kassasjonsregler og at arkiver som skal bevares for ettertiden blir avlevering til depot.


== Eksterne lenker ==
Arkivloven
Otto Rossbach

Otto Rossbach (født 13. juli 1858 i Breslau, død 22. juli 1931) var en tysk klassisk filolog og arkeolog. Han var sønn av August Rossbach.
Rossbach ble 1888 privatdosent ved Breslau med avhandlingen De Senecae philosophi librorum recensione et emendatione, 1890 ekstraordinær professor ved Kiel universitet og etterfulgte i 1895 Gustav Hirschfeld som ordinær professor i klassisk filologi og arkeologi ved universitetet i Königsberg. Rossbach utga blant annet en biografi over faren (1900).


== Referanser ==


== Kilder ==
(sv) Rossbach, August i Nordisk familjebok (2. utgave, 1916)
FLK «Vikingen»

FLK «Vikingen» var et flytende hvalkokeri som ble bygget ved verftet Swan Hunter & Wigham Richardson Ltd. i Wallsend og overlevert The Viking Whaling Company i Newcastle 31. august 1929. Bak dette selskapet sto hvalfangstrederen Johan Rasmussen i Sandefjord, som hadde søkt til London for å finansiere fartøyet. Etter å ha seilt under britisk flagg, ble «Vikingen» omregistrert til Panama i 1934, fremdeles under Rasmussens kontroll. I 1938 ble kokeriet solgt til Tyskland, da Rasmussen hadde havnet i økonomiske problemer. Fartøyet ble omdøpt «Wikinger» og fanget i sesongen 1938/39 i Sørishavet for Hamburger Walfang-Kontor GmbH.
Etter andre verdenskrig ble «Wikinger» som alliert krigsbytte overlevert Storbritannia og disponert av Ministry of Transport. Fartøyet ble omdøpt «Empire Venture» og drev hvalfangst i sesongen 1945/46 for Kerguelen Sealing & Whaling Company i London. I 1946 overtok Sovjetunionen fartøyet, og under navnet «Slava» fanget hun en rekke sesonger i Sørishavet, senere i det nordlige Stillehavet. I 1971 ble fartøyet solgt til Japan og hugget opp i Taiwan samme år.


== Se også ==
Liste over flytende hvalkokerier


== Eksterne lenker ==
1929 VIKINGEN Arkivert 4. februar 2012 hos Wayback Machine. lardex.net
Celebrity Cruises

Celebrity Cruises ble grunnlagt i 1988 av det greskbaserte Chandris Group. I 1997 ble selskapet slått sammen med Royal Caribbean International og dannet Royal Caribbean Cruises Ltd., som driver Celebrity Cruises, Royal Caribbean International, Azamara Club Cruises, Pullmantur Cruises og CDF Croisieres de France. Selskapet har sitt hovedkontor i Miami, Florida.


== Historie ==
1988 - Celebrity Cruises ble grunnlagt i april som et datterselskap av det greskbaserte Chandris Group.
1990 – Celebrity Cruises første skip er det ombygde skipet Galileo, som får navnet Meridian. Horizon blir selskapets andre skip.
1992 – Horizons søsterskip, Zenith, blir satt i trafikk.
1995 – Selskapets første Century-klasse skip, Century, settes i drift.
1996 - Det andre Century-klasse skipet, Galaxy, begynner sine seilinger.
1997 - Chandris-familien selger sine eierandeler i Celebrity Cruises til Royal Caribbean International. Celebrity og Royal Caribbean slår seg sammen til Royal Caribbean Cruises Ltd. Mercury, et tredje Century-klasse skip, settes i drift, samt at Meridian blir solgt til det Singapore-baserte selskapet Sun Cruises.
2000 – Millennium, selskapets første Millennium-klasse skip, starter sine seilinger. Denne skipsklassen blir utstyrt med de mer miljøvennlige gassturbinene.
2001 – Skip nummer to i samme klasse, Infinity, settes i drift. Et nytt varemerke blir lansert, Celebrity Expeditions, med det mindre skipet Celebrity Xpedition som skal seile rundt Galápagosøyene.
2002 – Dette året kommer det to nye Millennium-klasse skip, Summit og Constellation.
2005 – Horizon blir overført til det UK-baserte Royal Caribbean datterselskapet Island Cruises. Det første  Solstice-klasse skipet blir bestilt fra Meyer Werft.
2006 – Planer ble lagt for å overføre Blue Moon og Blue Dream fra Pullmantur Cruises flåte til Celebrity Cruises under navnene Celebrity Quest og Celebrity Journey. Disse skipene skulle blitt en del av Celebrity Expeditions flåte.
2007 – Fjorårsplanene blir endret og et helt nytt varemerke blir lansert, Azamara Cruises, hvor skipene Quest og Journey opererer. Zenith blir overført til Pullmantur Cruises.
2008 – Celebrity Solstice, det første skipet i den nye skipsklassen, begynner sine seilinger. Alle skip i flåten får tilnavnet Celebrity foran sitt opprinnelige navn.
2009 – Skip nummer to i Solstice-klassen, Celebrity Equinox, settes i drift. Celebrity Galaxy blir overført til TUI Cruises.
2010 – Celebrity Eclipse settes i drift.
2011 – Det fjerde Solstice-klasse skipet, Celebrity Silhouette, starter sine seilinger. Celebrity Mercury blir solgt til TUI Cruises.
2012 – Celebrity Reflection settes i drift. Selskapets andre skip blir oppgradert med fasiliteter som finnes på Solstice-klasse skipene.


== Celebrity Cruises skip ==


=== Solstice-klassen ===


=== Millennium-klassen ===


=== Century-klassen ===


=== Xpedition-klassen ===


=== Tidligere skip ===


== Referanser ==


== Eksterne lenker ==
Celebrity Cruises Arkivert 2. oktober 2018 hos Wayback Machine.
Arbeidskomitéen for Fridtjof Nansens polarekspedisjon

Arbeidskomitéen for Fridtjof Nansens polarekspedisjon ble opprettet forut for Nansens polarferd i 1893 for å bistå med å skaffe økonomiske midler til ekspedisjonen. 
Arbeidskomiéen for Fridtjof Nansens polarekspedisjon var en tremannskomité som organiserte pengeinnsamlingen og som stod som redere for polarskuten «Fram»  Et av medlemmene i komitéen var skipsreder Thomas N. Fearnley som samtidig var medlem av styret i Det Geografiske Selskap. De andre medlemmene var Axel Heiberg og Ellef Ringnes.


== Arkiv ==
Komiteens arkiv oppbevares i Riksarkivet som privatarkiv nr 61 «Arbeidskomitéen for Fridtjof Nansens polarekspedisjon» og inneholder rikholdig dokumentasjon både på innsamling av penger og bygging og utrustning av polarskuta «Fram».


== Eksterne lenker ==
(no) Arbeidskomitéen for Fridtjof Nansens polarekspedisjon på Arkivportalen
Nyhet om digitalisering av arkivet på Arkivverkets sider.
Ståle Tollefsen

Ståle Tollefsen (født 19. november 1968 i Drammen) er en norsk gründer og feltskytter.


== Gründer av Macro IT ==
I 2001 etablerte han selskapet Macro IT Tollefsen som skulle levere IT- og datatjenester. I 2005 ble selskapet gjort om til et aksjeselskap der det nå er flere ansatte, og Tollefsen fungerer som daglig leder i selskapet.


== Idrettslige prestasjoner ==
Tollfsen ble norgesmester i feltskyting med pistol i klassen revolver felt på Ørlandet i 2006. I samme mesterskap tok han sølv i klassen fin felt. Han representerer Oslo feltskyttere, og satt i styret for skytterlaget fra 1990 til 2010.


== Referanser ==


== Eksterne lenker ==
Macro IT AS
Oslo feltskyttere
Azamara Club Cruises

Azamara Club Cruises (tidligere Azamara Cruises) er et cruiseselskap som eies av det norsk-amerikanske rederiet Royal Caribbean Cruises Ltd. Selskapet har to skip, «Azamara Journey» og «Azamara Quest», som tilbyr luksuscruise med en rekke fasiliteter inkludert i prisen. Azamaras stil kan beskrives som oppskalert service og mat, sjarmerende mindre skip og annerledes reiseruter.


== Azamara Club Cruises skip ==
Ishockey-VM 1993 (pulje A)

VM i ishockey 1993 for gruppe A ble arrangert i Tyskland fra 18. april og 2. mai 1993. Det var det 57. verdensmesterskapet i ishockey som er arrangert og sjette gang det var arrangert i Tyskland. Vertsbyene var München og Dortmund. I A-VM deltok 12 lag fordelt på to grupper med seks lag hver, der de to beste i hver gruppe gikk videre til en mellomrunde.
Russland ble verdensmestre for første gang etter å ha slått regjerende verdensmestre fra Sverige 3-1 i finalen. Bronsemedaljen gikk til Tsjekkia, som i bronsefinalen beseiret Canada med 3-2 og dermed vant sin første medalje som selvstendig nasjon etter .


== Arenaer ==


== Grunnspill ==


=== Gruppe A ===
      = Kvalifisert for kvartfinale           = Skal spille plasseringskamper.

Alle tider er lokale (UTC+2).


=== Gruppe B ===
      = Kvalifisert for kvartfinale           = Skal spille plasseringskamper.

Alle tider er lokale (UTC+2).


== Plasseringsrunde ==
Plasseringsrunden skulle avgjøre hvem som kom på 9. til 12.-plass (hvor 12.-plassen medførte nedrykk til gruppe B for 1994). Innledningsvist skulle to kamper spilles, hvor vinneren av kampene sikret 9. og 10.-plass (hvor målforskjellen avgjorde det høyest rangerte landet). Taperne av disse kampene skulle spille en siste kamp for å avgjøre hvem som skulle rykke ned til gruppe B for 1994.


=== 9.- til 12.-plass ===
Alle tider er lokale (UTC+2).


=== 11.- til 12.-plass ===
Tider er lokal (UTC+2). Sveits rykket ned til Gruppe B for 1994.


== Sluttspill ==


=== Oppsett ===


=== Kvartfinaler ===


=== Semifinaler ===


=== Bronsefinale ===
Tiden er lokal (UTC+2).


=== Finale ===
Tiden er lokal (UTC+2).


== Sluttresultater ==


== Referanser ==


== Eksterne lenker ==
IIHFs hjemmeside
Skredderdalen

Skredderdalen er dalen mellom Sandviksfjellet og Fløyfjellet i Bergen. Det går en bratt og stedvis trappebelagt tursti opp Skredderdalen langs Mulelvens løp. Turstien begynner øverst i Mulen ved det gamle vannverkshuset i Fjellveien og fortsetter oppover mellom Breistølen og Mulesvingen til Nedrediket, der den møter den grusbelagte gangveien mellom Sandviksfløyen og Fløyen
Skredderdalen ble i middelalderen kalt «Mylnudal» etter mølledriften langs Mulelven, som renner gjennom den. Navnet er ikke forklart, men kan komme av stedsnavnet Schnejderstein (av ty. Schneider, skredder), som ble nevnt i 1631 i forbindelse med at en demning brast. I årene 1566–1877 var Mulelven fra Skredderdalen den nordlige bygrensen for Bergen.
Benedikte Grøtvedt

Benedikte Grøtvedt (født 11. juni 1980) er en norsk profesjonell golfspiller som spiller på Ladies European Tour (LET) og Symetra Tour i USA.
Hun har spilt på den amerikanske golftouren Symetra Tour, på nivået under LPGA-touren, siden 2008. Hennes beste plassering der er to delte ellevteplasser, i 2009 og 2011.
Våren 2013 fikk hun spillerett på LET etter å ha kvalifisert seg gjennom tourens kvalifiseringsskolen. Sesongen 2013 blir hennes første sesong på LET. Hun startet å spille golf i en alder av 21 år.


== Eksterne lenker ==
Profil på ladieseuropeantour.com
Profil på symetratour.com
Nordre Semmentjern

Nordre Semmentjern (192 moh.) er et tjern som ligger i et skogområde i vestre Ådal i Ringerike kommune i Viken. Tjernet får tilsig fra flere bekker i området og gjennom en kort kanal fra Søndre Semmentjern. Nord i Nordre Semmentjern dannes Semmenelva (som lokalt kalles Kvennelva) som renner ut i Ådalselva.
Nordre- og Søndre Semmentjern blir gjerne referert til under fellesnavnet Semmentjerna, men det er altså to separate tjern. I begge vannene finnes det en god ørretstamme. Det er fanget ørret der på over 5 kg, men det var for noen tiår siden.


== Referanser ==


== Eksterne lenker ==
Nordre Semmentjern Sportsfiske i Norge sfn.no
Søndre Semmentjern

Søndre  Semmentjern (192 moh.) er et tjern som ligger i et skogområde i vestre Ådal i Ringerike kommune, Viken. Tjernet får tilsig fra flere bekker i området og drenerer til Nordre Semmentjern gjennom en kort kanal. Nord i Nordre Semmentjern dannes Semmenelva (som lokalt kalles Kvennelva) som renner ut i Ådalselva.
Nordre- og Søndre Semmentjern blir gjerne referert til under fellesnavnet Semmentjerna, men det er altså to separate tjern. I begge vannene finnes det en god ørretstamme. Det er fanget ørret der på over 5 kg, men det var for noen tiår siden.


== Referanser ==


== Eksterne lenker ==
Søndre Semmentjern Sportsfiske i Norge sfn.no
Semmentjerna

Semmentjerna eller Semmentjern er en fellesbetegnelse som omhandler to ulike tjern i Ringerike kommune:

Nordre Semmentjern
Søndre Semmentjern